CELEX: 31981R3020
Language: ro
Date: 1981-10-19 00:00:00
Title: Regulamentul (CEE) nr. 3020/81 al Consiliului din 19 octombrie 1981 de modificare a Regulamentului (CEE) nr. 3237/76 privind punerea în aplicare anticipată a anexelor tehnice și utilizarea anticipată a modelului de carnet TIR al Convenției vamale privind transportul internațional de mărfuri cu carnete TIR (Convenția TIR) din 14 noiembrie 1975, Geneva

02/Volumul 02
            
            
               RO
            
            
               Jurnalul Ofícial al Uniunii Europene
            
            
               98
            
         31981R3020
   
               L 302/6
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3020/81 AL CONSILIULUI
   
   din 19 octombrie 1981
   de modificare a Regulamentului (CEE) nr. 3237/76 privind punerea în aplicare anticipată a anexelor tehnice și utilizarea anticipată a modelului de carnet TIR al Convenției vamale privind transportul internațional de mărfuri cu carnete TIR (Convenția TIR) din 14 noiembrie 1975, Geneva
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât Regulamentul (CEE) nr. 3237/76 (1) are drept efect punerea în aplicare anticipată a anexelor tehnice și a modelului de carnet TIR din Convenția TIR încheiată la 14 noiembrie 1975;
   întrucât de curând au fost aduse unele modificări la anexele tehnice și reglementările privind utilizarea carnetului TIR, în conformitate cu procedura de modificare prevăzută în convenție;
   întrucât, în interesul Comunității, aceste modificări ar trebui introduse cât mai curând posibil în anexele tehnice la Convenția TIR și în reglementările privind utilizarea carnetului TIR;
   întrucât unul din principalele scopuri ale acestor modificări este să permită utilizarea foilor de încărcare alături de carnetul TIR, deși nu se are în vedere înlocuirea manifestului carnetului TIR cu foile de încărcare, acestea urmând a fi doar anexate acestuia;
   întrucât, în consecință, Regulamentul (CEE) nr. 3237/76 trebuie modificat,
   ADOPTĂ PREZENTUL REGULAMENT:
   Articolul 1
   Regulamentul (CEE) nr. 3237/76 se modifică după cum urmează:
   
               1.
            
            
               La anexa I, nr. 10 litera (c) din regulile privind utilizarea carnetului TIR se înlocuiește cu următorul text:
               
                           „(c)
                        
                        
                           La volete pot fi anexate file separate din același model ca și declarația de expediție sau documente comerciale care conțin toate informațiile cerute de manifest. În aceste cazuri, toate voletele trebuie să conțină următoarele detalii:
                           
                                       (i)
                                    
                                    
                                       numărul de file atașate (rubrica 10)
                                    
                                 
                                       (ii)
                                    
                                    
                                       numărul și tipul coletelor sau articolelor și greutatea brută totală a mărfurilor enumerate pe filele atașate (rubricile 11-13).”
                                    
                                 
                     
         
               2.
            
            
               La anexa 2, articolul 3 alineatul (8) se înlocuiește cu următorul text:
               „(8)   Spațiile dintre inele și spațiile dintre ocheți nu depășesc 200 mm. Totuși, spațiul poate fi mai mare, dar nu depășește 300 mm între inele și ocheți pe fiecare parte a montantului, dacă vehiculul și prelata sunt astfel construite, încât să împiedice complet accesul la compartimentul de încărcare. Ocheții sunt întăriți.”
            
         
               3.
            
            
               La anexa 6:
               
                           (a)
                        
                        
                           după introducere, se inserează următoarea notă explicativă:
                           „1.   ANEXA 1
                           1.10. (c)   Reguli privind utilizarea carnetului TIR
                           
                                       —
                                    
                                    
                                       Certificatele de încărcare anexate la manifestul mărfurilor
                                       Regula 10 litera (c) privind utilizarea carnetului TIR permite utilizarea certificatelor de încărcare anexate la carnetul TIR, chiar și atunci când pe formularul manifestului ar fi loc suficient pentru înscrierea tuturor mărfurilor transportate. Totuși, această practică este permisă numai dacă certificatele de încărcare conțin toate detaliile cerute de manifestul mărfurilor sub formă lizibilă și identificabilă și dacă sunt respectate toate celelalte dispoziții din regula 10 litera (c).”;
                                    
                                 
                     
                           (b)
                        
                        
                           după nota explicativă 2.3.6 (b) se inserează următoarea notă explicativă:
                           „2.3.8.   Alineatul (8) — Spațiile dintre inele și dintre ocheți
                           
                           Se acceptă pe montanți spații mai mari de 200 mm, dar de cel mult 300 mm, cu condiția ca inelele să fie încastrate în panourile laterale, iar ocheții să fie ovali și să fie atât de mici încât abia să treacă peste inele.”
                        
                     
         Articolul 2
   Comisia informează secretariatul executiv al Comisiei Economice pentru Europa cu privire la dispozițiile adoptate în articolul 1.
   Articolul 3
   Prezentul regulament intră în vigoare la 1 ianuarie 1982.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 19 octombrie 1981.
      
         
            Pentru Consiliu
         
         
            Președintele
         
         P. WALKER
         
      
   
   
      (1)  JO L 368, 31.12.1976, p. 1.